|  |  |
| --- | --- |
| **ФИЛОЗОФСКИ ФАКУЛТЕТ** |  |
| УНИВЕРЗИТЕТА У БЕОГРАДУ |  |
| 05/2-7 бр. \_\_\_\_\_\_\_\_\_\_ |  |
| 21.09.2022. године |  |

**О Б А В Е Ш Т Е Њ Е**

**Упис студената у наредну годину ДОКТОРСКИХ АКАДЕМСКИХ СТУДИЈА у школској 2022/23. години обавиће се**

**од 26.09. до 13. 10. 2022.\* године од 12-14 часова (важи за студенте који се уписују од октобра) на следећи начин:**

Студенти који се самофинансирају плаћају школарину у зависности од укупног броја ЕСПБ који пријаве за слушање или полагање у школској 2022/23. години (пријављивање се обавља електронским путем или код секретара Одељења, неко време након уписа, када се отвори могућност пријаве). Може се пријавити минимум 40 ЕСПБ, а максимум 70 ЕСПБ. Пријава предмета подразумева и предмете који се не оцењују а представљају обавезне предмете, као што су СИР-еви, ИЗРАДЕ пријаве дисертација и ИЗРАДЕ дисертација, укључујући и Одбрану докторске дисертације. Предмете пријављују и студенти који су на буџету.

Школарина се плаћа у десет рата - вредност једног ЕСПБ је 3263,33; Вредност бода за стране студенте је 4923,33. Прва рата приликом уписа износи 5000,00 динара. Страни студенти плаћају школарину једнократно или у две једнаке рате.

Студенти могу упутити молбе за мировање године Продекану за наставу до 13.10.2022. године – молбе се предају у канцеларији бр. 1.

За мировање године потребно је скинути молбу (образац) за мировање године са сајта Факултета, уплатити 500,00 динара на жиро рачун Факултета за молбу и копирати документацију која поткрепљује молбу за мировање године.Такође је неопходан индекс и ШВ образац.

Студенти који су у школској 2021/22. години уписали шесту годину студирања, а још нису одбранили докторску дисертацију, могу да се обрате Декану са молбом (слободна форма) за продужетак на још три године студирања. Молбе се предају у канцеларији бр. 1 до 13.10.2022.године заједно са документацијом за упис.

Студенту коме је одобрен продужетак докторских студија у троструком трајању, мора доћи да се упише у наредну годину, како не би изгубио статус студента.

Уколико студент није одбранио докторску дисертацију, тј. истекао му је рок за завршетак докторских студија, губи статус студента и може се поново јавити на конкурс за упис на докторске студије.

Приликом уписа студенти поднесе:

* Индекс
* 1 одштампан и потписан образац ШВ-20 (претходоно попуњен на електронском индексу студента или на SV20.f.bg.ac.rs)
* Уплатницу којом доказују уплаћену прву рату школарине за самофинансирајуће студенте

\*Напомена:

Упис у наредну годину обавиће се закључно са 13.10.2022. године. Студенти који се не упишу до тада, пишу молбу Продекану за наставу за накнадни упис и уплаћују 500,00 динара на име те молбе. Молба се предаје у канцеларији бр.1.